ประธานสภาผู้แทนราษฎร ยืนยัน หากฝ่ายค้านไม่ร่วมโหวตนั้นไม่มีปัญหา ย้ำเตือนทุกฝ่ายแล้วห้ามอภิปรายเกินเวลา
ประธานสภาผู้แทนราษฎร ยืนยัน หากฝ่ายค้านไม่ร่วมโหวตนั้นไม่มีปัญหา ย้ำเตือนทุกฝ่ายแล้วห้ามอภิปรายเกินเวลานายชวน หลีกภัย ประธานสภาผู้แทนราษฎร กล่าวถึงการปิดประชุมอภิปรายไม่ไว้วางใจนั้นมีปัญหาเรื่องเวลา โดยก่อนการอภิปรายวันแรกได้เตือนตลอดว่าถ้าเกิดอภิปรายเกินเวลานั้นอาจกินเวลาฝ่ายใดฝ่ายหนึ่งได้ โดยเฉพาะช่วงปลายการอภิปราย ส่วนกรณีถ้าทางฝ่ายค้านไม่ร่วมลงมตินั้นเป็นเรื่องของสมาชิกสภาผู้แทนราษฎรที่จะตัดสินใจ ทั้งนี้ฝ่ายค้านไม่ได้ร่วมสรุปอภิปรายเมื่อวานนี้นั้น ไม่มีผลต่อการลงมติ เนื่องจากการสรุปเป็นเรื่องของเจ้าของญัตติคนใดคนหนึ่งก็ได้นายชวน ยังกล่าวถึงกระแสวิพากษ์วิจารณ์ว่า รัฐบาลและพรรคเพื่อไทยมีการเอื้อประโยชน์ให้กัน ด้วยการให้พรรคเพื่อไทยอภิปรายเกินเวลาทำให้ผู้อภิปรายท่านอื่น ไม่สามารถอภิปราย พลเอก ประวิตร วงษ์สุวรรณ รองนายกรัฐมนตรี และพลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้ นายชวน ระบุว่า เรื่องนี้ยังไม่ทราบแต่ได้เตือนไปแล้วว่าไม่ให้ฝ่ายใดฝ่ายหนึ่งอภิปรายเกินเวลา เพราะว่าจะส่งผลกระทบกับผู้อภิปรายท่านอื่นที่อยู่ลำดับหลัง